Държавен вестник, бр. 5, 2011 г., стр. 27

БРОЙ  5	
Д Ъ Р Ж А В Е Н  В Е С Т Н И К 	
СТР.  27  
Член 10
Дивиденти
1. Дивидентите, платени от дружество, 
което е местно лице на едната договаряща 
държава, на местно лице на другата догова­
ряща държава, могат да се облагат с данък в 
тази друга държава.
2. Въпреки това такива дивиденти мо­
гат да се облагат с данък и в договарящата 
държава, на която дружеството, изплащащо 
дивидентите, е местно лице и в съответствие 
със законодателството на тази държава, но 
ако притежателят на дивидентите е местно 
лице на другата договаряща държава, така 
наложеният данък няма да надвишава 5 
процента от брутната сума на дивидентите. 
Тази алинея не засяга данъчното облагане на 
дружеството по отношение на печалбите, от 
които се изплащат дивидентите. 
3. Терминът „дивиденти“, употребен в този 
член, означава доходи от акции или други 
права, даващи право на участие в печалбите, 
с изключение на вземания за дълг, както и 
доходи от други корпоративни права, които 
са подчинени на същия  данъчен режим като 
доходи от акции, в съответствие със законода­
телството на държавата, на която дружеството, 
извършващо разпределението, е местно лице.
4. Разпоредбите на ал. 1 и 2 не се прилагат, 
ако притежателят на дивидентите, който е 
местно лице на едната договаряща държава, 
извършва стопанска дейност в другата до­
говаряща държава, на която е местно лице 
дружеството, изплащащо дивидентите, чрез 
място на стопанска дейност, разположено там, 
или упражнява в тази друга държава неза­
висими лични услуги чрез определена база, 
разположена там, и участието, във връзка с 
което се изплащат дивидентите, е действи­
телно свързано с това място на стопанска 
дейност или определена база. В този случай 
се прилагат съответно разпоредбите на чл. 7 
или чл. 14 съобразно случая.
5. Когато дружество, което е местно лице на 
едната договаряща държава, получава печалби 
или доходи от другата договаряща държава, 
тази друга държава не може да налага ни­
какъв данък върху дивидентите, платени от 
дружеството, освен доколкото тези дивиденти 
са платени на местно лице на тази друга дър­
жава или доколкото участието, във връзка с 
което са платени дивидентите, е действително 
свързано с място на стопанска дейност или 
определена база, намиращи се в тази друга 
държава, нито да облага неразпределените 
печалби на дружеството с данък върху нераз­
пределените печалби, дори ако изплатените 
дивиденти или неразпределените печалби се 
състоят изцяло или частично от печалби или 
доходи, произхождащи в тази друга държава. 
6. Независимо от разпоредбите на ал. 2 
дивиденти, възникнали в едната договаряща 
държава и платени на правителството на 
другата договаряща държава или неин орган 
на местна власт, или неин законоустановен 
орган, или нейна агенция, или на нацио­
налната банка или всяко дружество, което 
изцяло се притежава от тази друга държава, 
се освобождават от данък в първата посочена 
договаряща държава. 
Член 11
Доход от вземане за дълг
1. Доход от вземане за дълг, възникнал в 
едната договаряща държава и платен на местно 
лице на другата договаряща държава, може 
да се облага с данък в тази друга държава.
2. Въпреки това, такъв доход може да се 
облага с данък и в договарящата държава, в 
която възниква, и съобразно законодателство­
то на тази държава, но когато притежателят 
на този доход е местно лице на другата до­
говаряща държава, така наложеният данък 
няма да надвишава 5 процента от брутната 
сума на дохода.
3. Независимо от разпоредбите на ал. 2 
доход от вземане за дълг, възникнал в едната 
договаряща държава и платен на правител­
ството на другата договаряща държава или 
неин орган на местна власт, или неин законо­
установен орган, или нейна агенция, или на 
Националната банка или на всяко дружество, 
което изцяло се притежава от тази друга 
държава, се освобождава от данък в първата 
посочена договаряща държава. 
4. Терминът „доход от вземане за дълг“, 
използван в този член, означава доход от 
вземане за дълг от всякакъв вид независимо 
от това, дали е обезпечен, или не с ипотека 
и носещ или не правото на участие в печал­
бите на длъжника и по-специално доходи от 
държавни ценни книжа и доходи от бонове и 
облигации, включително от премии и бонуси, 
свързани с такива ценни книжа, бонове или 
облигации. Санкции за закъснели плащания 
не се считат за доход от вземане за дълг за 
целите на този член.
5. Разпоредбите на ал. 1, 2 и 3 не се прилагат, 
ако притежателят на дохода от вземане за дълг, 
който е местно лице на едната договаряща 
държава, извършва стопанска дейност в друга­
та договаряща държава, от която произхожда 
доходът от вземане за дълг, посредством място 
на стопанска дейност, разположено там, или 
извършва в тази друга договаряща държава 
независими лични услуги чрез определена 
база, разположена там, и вземането за дълг, 
във връзка с което се плаща доходът, е дейст­
вително свързано с такова място на стопанска 
дейност или определена база. В такъв случай 
се прилагат съответно разпоредбите на чл. 7 
или чл. 14 съобразно случая.